ग्रामीणों को दी कानूनों की जानकारी
भिवानी | जिलेके ग्रामीण क्षेत्रों में लोगों को कानूनी जानकारी देने के लिए कानूनी जागरूकता शिविर लगाए जा रहे हैं। इन शिविरों में पैनल अधिवक्ता आम नागरिकों को कानूनी प्रावधानों के साथ-साथ सरकार द्वारा जनहित के लिए चलाई जा रही योजनाओं एवं कार्यक्रमों के बारे में जागरूक कर रहे है। जिला विधिक सेवाएं प्राधिकरण के सचिव एवं मुख्य न्यायिक दण्डाधिकारी सुनील कुमार ने बताया कि इसी कड़ी में गांव हालुवास में एक शिविर लगाया गया।
इस शिविर में पैनल अधिवक्ता दयानंद सैनी पीयूष चुघ ने ग्रामीणों को मौलिक अधिकारों एवं कर्तव्य, वरिष्ठ नागरिकों के अधिकार, बेटी बचाओ-बेटी पढ़ाओ, राष्ट्रीय ध्वज का सम्मान, प्रसव पूर्व निदान तकनीक अधिनियम सहित विभिन्न प्रकार के कानूनी प्रावधानों के बारे में बताया। इस अवसर पर अधिवक्ता संदीप तंवर, सुखपाल सिंह तंवर, राजेन्द्र, चंद्रपाल, पंकज, श्रीनिवास, विनोद, जयसिंह, गोविंदा, राजेश, मनीष आदि थे।
hin_Deva hin_Deva hin_Deva